আপিস (২০২৫-এর চলচ্চিত্র)

আপিস ২০২৫ সালের একটি বাংলা ভাষার ভারতীয় নাট্য চলচ্চিত্র। ম্যাকনেইল ইঞ্জিনিয়ারিং লিমিটেডের ব্যানারে প্রযোজনা করেছেন প্রদীপ কুমার চুরিওয়াল।  অভিজিৎ গুহ ও সুদেষ্ণা রায় যৌথভাবে পরিচালনা করেছেন। বাণী বসুর গল্পে চিত্রনাট্য ও সংলাপ লিখেছেন পদ্মনাভ দাশগুপ্ত। প্রধান চরিত্রে অভিনয় করেছেন ডাঃ কিঞ্জল নন্দ ও সুদীপ্তা চক্রবর্তী।

পটভূমি
দুই কর্মজীবী নারী ভিন্ন ভিন্ন সামাজিক পরিবেশ থেকে এসেও এক অদ্ভুত বন্ধনের মাধ্যমে একে অপরের সঙ্গে জড়িয়ে পড়েন। হাসি একজন গৃহকর্মী, যিনি একটি বস্তিতে স্বামী ও দুই ছেলেকে নিয়ে বসবাস করেন। তাঁর স্বামী একজন রিকশাচালক। প্রতিকূলতার মধ্যেও হাসি সাহস ও আত্মমর্যাদা নিয়ে জীবনের সঙ্গে লড়াই করে চলেন। অন্যদিকে জয়িতা উচ্চমধ্যবিত্ত এক পরিবারে বেড়ে ওঠা একজন শিক্ষিতা নারী, যার জীবন তুলনামূলকভাবে অনেক বেশি সচ্ছল ও নিরাপদ। কিন্তু সামাজিক বিভেদ সত্ত্বেও, ভাগ্য তাদের এক করে দেয়। সময়ের সঙ্গে সঙ্গে একে অপরের জীবনের অংশ হয়ে ওঠেন তারা, এবং গড়ে ওঠে এক আন্তরিক ও মানবিক সম্পর্ক - যা শ্রেণি বা পার্থক্যের ঊর্ধ্বে।

অভিনয়শিল্পী
 কিঞ্জল নন্দ
 সুদীপ্তা চক্রবর্তী
 তথাগত চৌধুরী
 সন্দীপ্তা সেন
 বিদিশা চক্রবর্তী
 প্রিয়াঙ্কা ভট্টাচার্য
 দেবাঞ্জন মিত্র
 অভিজিৎ গুহ
 সুদেষ্ণা রায়
মুক্তি
চলচ্চিত্রটি ২০২৫ সালের ১৩ জুন ভারতের প্রেক্ষাগৃহে মুক্তি পায়।

তথ্যসূত্র

বহিঃসংযোগ

বিষয়শ্রেণী:২০২৫-এর নাট্য চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার নাট্য চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:২০২৫-এর ভারতীয় চলচ্চিত্র